El Regno de Fransa el ze el nome storiogràfego dazesto a vàrie entità pułìteghe de ła Fransa, dal medioevo a l'època moderna. A zudìsio dei stòreghi, ła data del primo ła ze asociàbiłe a uno de sti tre avegnimenti: l'avegnensa de Clodoveo I inte el 481, ła divizion de l'Inpero carołinzo inte el 843 e l'ełesion de Ugo Capeto inte el 987. El regno el dura de consevensa in continuità finmente al 1792, dopo el vien breviadamente restabiłio dal 1814 al 1848. El tèrmano el połe par tanto refarirse a vàrie faze de ła monarchia inte el corso de ła stòria franseze. Dipendindo de un'acesion pì o manco larga o restritiva, storiografegamente el el połe vegner includesto inte i seventi perìodi: Zeneralmente co ła locusion "Regno de Fransa" se fa refarensa al perìodo 987-1791, anca in considerasion del fato che i regni precedenti e sucesivi i ze denomenai – in storiografia – co un nome difarente: "Regno dei Franchi", "Regno dei Franchi osidentałi", "Monarchia costitusionałe", "Resturasion borbònega" e "Monarchia de lujo". LAncien Régime el ze un perìodo che va dal 1589 al 1789 ; el scumìsio dełAncien Régime el ze volte antisipà al 1515 o posponesto al 1661 .